Document ID: 31989L0277

Komisijos direktyva
1989 m. kovo 28 d.
derinanti su technikos pažanga Tarybos direktyvą 76/759/EEB dėl valstybių narių įstatymų, reglamentuojančių motorinių transporto priemonių ir jų priekabų posūkio rodiklio žibintus, suderinimo
(89/277/EEB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 87/403/EEB [2], ypač į jos 11 straipsnį,
atsižvelgdama į 1976 m. liepos 27 d. Tarybos direktyvą 76/759/EEB dėl valstybių narių įstatymų, reglamentuojančių motorinių transporto priemonių ir jų priekabų posūkio rodiklio žibintus, suderinimo [3] su paskutiniais pakeitimais, padarytais Direktyva 87/354/EEB [4], ypač į jos 10 straipsnį,
kadangi, atsižvelgiant į patirtį ir šiuolaikines technologijas, dabar įmanoma tam tikrus reikalavimus padaryti išsamesnius ir geriau suderintus su tikromis eismo sąlygomis, taip padidinant transporto priemonės keleivių ir kitų eismo dalyvių saugą;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 76/759/EEB priedai iš dalies pakeičiami pagal šios direktyvos priedą.
2 straipsnis
1. Nuo 1989 m. spalio 1 d. nė viena valstybė narė neturi teisės:
a) - atsisakyti tam tikram transporto priemonių tipui suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje nurodytą dokumentą arba suteikti nacionalinį tipo patvirtinimą,
- uždrausti pradėti eksploatuoti transporto priemones dėl su posūkio rodiklio žibintais susijusių priežasčių, jei tie žibintai atitinka šios direktyvos nuostatas;
b) - atsisakyti suteikti EEB sudėtinės dalies tipo patvirtinimą arba nacionalinį tipo patvirtinimą minėtiems posūkio rodiklio žibintams, jei jie atitinka šios direktyvos nuostatas,
- uždrausti pateikti į rinką posūkio rodiklio žibintus, jei jie paženklinti EEB tipo patvirtinimo ženklu, suteiktu pagal šios direktyvos nuostatas.
2. Nuo 1991 m. spalio 1 d. valstybės narės:
a) - nebeišduoda Direktyvos 70/156/EEB 10 straipsnio 1 dalies paskutinėje įtraukoje nurodyto dokumento transporto priemonių tipui, kurio posūkio rodiklio žibintai neatitinka šios direktyvos nuostatų,
- gali atsisakyti suteikti nacionalinį tipo patvirtinimą transporto priemonių tipui, kurio posūkio rodiklio žibintai neatitinka šios direktyvos nuostatų;
b) - nebesuteikia EEB sudėtinės dalies tipo patvirtinimo posūkio rodiklio žibintams, jei jie neatitinka šios direktyvos nuostatų,
- gali atsisakyti suteikti nacionalinį tipo patvirtinimą minėtiems posūkio rodiklio žibintams, jei jie neatitinka šios direktyvos nuostatų.
Tačiau tvirtinant 5 kategorijos posūkio rodiklio žibintų EEB sudėtinės dalies tipą ši data atidedama iki 1993 m. spalio 1 d.
3. Nuo 1995 m. spalio 1 d. valstybės narės gali uždrausti pradėti eksploatuoti transporto priemones, kurių posūkio rodiklio žibintai neatitinka šios direktyvos nuostatų, taip pat - pateikti į rinką posūkio rodiklio žibintus, kurie nėra paženklinti EEB tipo patvirtinimo ženklu, suteiktu pagal šios direktyvos nuostatas.
4. Nepaisant šio straipsnio 2 dalies b punkto, valstybės narės toliau pripažįsta EEB sudėtinės dalies tipo patvirtinimą, suteiktą posūkio rodiklio žibintams pagal Direktyvą 76/759/EEB, jei jie skirti montuoti į jau naudojamas transporto priemones, ir taip pat gali suteikti EEB sudėtinės dalies tipo patvirtinimą Direktyvą 76/759/EEB atitinkantiems posūkio rodiklio žibintams, jei jie yra skirti naudoti kaip pakaitinės naudojamų transporto priemonių dalys ir techniškai neįmanoma, kad minėti įtaisai atitiktų šios direktyvos nuostatas.
3 straipsnis
2 straipsnio nuostatos netaikomos, jei jos prieštarauja 1989 m. kovo 28 d. Komisijos direktyvos 89/278/EEB, derinančios su technikos pažanga Tarybos direktyvą 76/756/EEB dėl valstybių narių įstatymų, susijusių su apšvietimo ir šviesos signalų įtaisų įrengimu motorinėse transporto priemonėse ir jų priekabose, suderinimo [5], 2 straipsnio 2, 3 ir 4 dalių nuostatoms.
4 straipsnis
Valstybės narės priima nuostatas, kurios, įsigaliojusios iki 1989 m. rugsėjo 30 d., įgyvendina šią direktyvą. Jos nedelsdamos apie tai praneša Komisijai.
5 straipsnis
Ši direktyva skirta valstybėms narėms.
Priimta Briuselyje, 1989 m. kovo 28 d.

Labels: 7
8